CELEX: 32013R1040
Language: sl
Date: 2013-10-24 00:00:00
Title: Izvedbena uredba Komisije (EU) št. 1040/2013 z dne 24. oktobra 2013 o izdaji dovoljenja za pripravek iz endo-1,4-beta-ksilanaze, pridobljene iz Trichoderma reesei (MUCL 49755), in endo-1,3(4)-beta-glukanaze, pridobljene iz Trichoderma reesei (MUCL 49754), kot krmni dodatek za prašiče za pitanje ter manj pomembne vrste prašičev za pitanje, ki niso Sus scrofa domesticus , ter za purane za pitanje (imetnik dovoljenja je Aveve NV) Besedilo velja za EGP

25.10.2013   
            
            
               SL
            
            
               Uradni list Evropske unije
            
            
               L 283/46
            
         IZVEDBENA UREDBA KOMISIJE (EU) št. 1040/2013
   z dne 24. oktobra 2013
   o izdaji dovoljenja za pripravek iz endo-1,4-beta-ksilanaze, pridobljene iz Trichoderma reesei (MUCL 49755), in endo-1,3(4)-beta-glukanaze, pridobljene iz Trichoderma reesei (MUCL 49754), kot krmni dodatek za prašiče za pitanje ter manj pomembne vrste prašičev za pitanje, ki niso Sus scrofa domesticus, ter za purane za pitanje (imetnik dovoljenja je Aveve NV)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil vložen zahtevek za novo uporabo pripravka iz endo-1,4-beta-ksilanaze, pridobljene iz Trichoderma reesei (MUCL 49755), in iz endo-1,3(4)-beta-glukanaze, pridobljene iz Trichoderma reesei (MUCL 49754). V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (3)
            
            
               Navedeni zahtevek zadeva dovoljenje za novo uporabo pripravka iz endo-1,4-beta-ksilanaze, pridobljene iz Trichoderma reesei (MUCL 49755), in endo-1,3(4)-beta-glukanaze, pridobljene iz Trichoderma reesei (MUCL 49754), kot krmnega dodatka za prašiče za pitanje in manj pomembne vrste prašičev za pitanje, ki niso Sus scrofa domesticus, in za purane za pitanje, ter njegovo uvrstitev v kategorijo dodatkov „zootehnični dodatki“.
            
         
               (4)
            
            
               Uporaba navedenega pripravka je bila dovoljena z Uredbo Komisije (ES) št. 1091/2009 (2) za obdobje desetih let za piščance za pitanje, z Izvedbeno uredbo (EU) št. 1088/2011 (3) in z Izvedbeno uredbo Komisije (EU) št. 989/2012 (4) za kokoši nesnice ter manjše vrste perutnine za pitanje in za nesnice.
            
         
               (5)
            
            
               Evropska agencija za varnost hrane („Agencija“) je v svojih mnenjih z dne 12. marca 2013 (5) potrdila svoje prejšnje ugotovitve, da v predlaganih pogojih uporabe pripravek iz endo-1,4-beta-ksilanaze, pridobljene iz Trichoderma reesei (MUCL 49755), in endo-1,3(4)-beta-glukanaze, pridobljene iz Trichoderma reesei (MUCL 49754), nima škodljivega vpliva na zdravje živali in ljudi ali na okolje. Agencija je ugotovila, da lahko dodatek izboljša proizvodne lastnosti pri prašičih za pitanje in da se ta ugotovitev lahko ekstrapolira na manj pomembne vrste prašičev za pitanje, ki niso Sus scrofa domesticus. Agencija je tudi ugotovila, da lahko dodatek poveča končno telesno težo in izboljša razmerje med krmo in prirastom teže pri puranih za pitanje. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (6)
            
            
               Ocena pripravka iz endo-1,4-beta-ksilanaze, pridobljene iz Trichoderma reesei (MUCL 49755), in endo-1,3(4)-beta-glukanaze, pridobljene iz Trichoderma reesei (MUCL 49754), kaže, da so pogoji za izdajo dovoljenja iz člena 5 Uredbe (ES) št. 1831/2003 izpolnjeni. Zato bi bilo treba uporabo navedenega pripravka dovoliti, kakor je opredeljeno v Prilogi k tej uredbi.
            
         
               (7)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „pospeševalci prebavljivosti“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 24. oktobra 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  Uredba Komisije (ES) št. 1091/2009 z dne 13. novembra 2009 o dovoljenju za encimski pripravek iz endo-1,4-beta-ksilanaze, ki jo proizvaja Trichoderma reesei (MUCL 49755), in endo-1,3(4)-beta-glukanaze, ki jo proizvaja Trichoderma reesei (MUCL 49754), kot krmnega dodatka za piščance za pitanje (imetnik dovoljenja je Aveve NV) (UL L 299, 14.11.2009, str. 6).
   
      (3)  Izvedbena uredba Komisije (EU) št. 1088/2011 z dne 27. oktobra 2011 o izdaji dovoljenja za encimski pripravek iz endo-1,4-beta-ksilanaze, ki jo proizvaja Trichoderma reesei (MULC 49755), in endo-1,3(4)-beta-glukanaze, ki jo proizvaja Trichoderma reesei (MULC 49754), kot krmni dodatek za odstavljene pujske (imetnik dovoljenja je Aveve NV) (UL L 281, 28.10.2011, str. 14).
   
      (4)  Izvedbena uredba Komisije (EU) št. 989/2012 z dne 25. oktobra 2012 o izdaji dovoljenja za endo-1,4-beta-ksilanazo, ki jo proizvaja Trichoderma reesei (MULC 49755), in endo-1,3(4)-beta-glukanazo, ki jo proizvaja Trichoderma reesei (MULC 49754), kot krmnega dodatka za kokoši nesnice ter manjše vrste perutnine za pitanje in za nesnice (imetnik dovoljenja Aveve NV)
   (UL L 297, 26.10.2012, str. 11.)
   
      (5)  EFSA Journal 2013; 11(4):3171 in EFSA Journal 2013; 11(4):3172.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  Enote aktivnosti/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcionalna skupina: pospeševalci prebavljivosti
                  
               
            
                  4a9
               
               
                  Aveve NV
               
               
                  endo-1,4-beta-ksilanaza
                  EC 3.2.1.8
                  endo-1,3(4)-beta-glukanaza
                  EC 3.2.1.6
               
               
                  
                               
                           
                           
                              
                                 Sestava dodatka
                              
                              Pripravek iz endo-1,4-beta-ksilanaze, pridobljene iz Trichoderma reesei (MUCL 49755), in endo-1,3(4)-beta-glukanaze, pridobljene iz Trichoderma reesei (MUCL 49754), z najmanjšimi aktivnostmi: 40 000 XU (1) in 9 000 BGU (2)/g v trdi in tekoči obliki
                           
                        
                               
                           
                           
                              
                                 Lastnosti aktivne snovi
                              
                              Endo-1,4-beta-ksilanaza, pridobljena iz Trichoderma reesei (MUCL 49755), in endo-1,3(4)-beta-glukanaza, pridobljena iz Trichoderma reesei (MUCL 49754)
                           
                        
                               
                           
                           
                              
                                 Analitska metoda
                                  (3)
                              
                              Lastnosti aktivne snovi v dodatku:
                              
                                          —
                                       
                                       
                                          kolorimetrična metoda, ki temelji na reakciji dinitrosalicilne kisline na reducirajoči sladkor, ki nastane z delovanjem endo-1,4-beta-ksilanaze na substrat, ki vsebuje ksilan,
                                       
                                    
                                          —
                                       
                                       
                                          kolorimetrična metoda, ki temelji na reakciji dinitrosalicilne kisline na reducirajoči sladkor, ki nastane z delovanjem endo-1,3(4)-beta-glukanaze na substrat, ki vsebuje betaglukan.
                                       
                                    Lastnosti aktivnih snovi v krmni mešanici:
                              
                                          —
                                       
                                       
                                          kolorimetrična metoda merjenja vodotopnega barvila, ki se med delovanjem endo-1,4-beta-ksilanaze sprosti iz substrata pšeničnega arabinoksilana, navzkrižno vezanega z barvilom,
                                       
                                    
                                          —
                                       
                                       
                                          kolorimetrična metoda merjenja vodotopnega barvila, ki se med delovanjem endo-1,3(4)-beta-glukanaze sprosti iz substrata ječmenovega betaglukana, navzkrižno vezanega z barvilom.
                                       
                                    
                        
               
                  prašiči za pitanje
                  manj pomembne vrste prašičev za pitanje, ki niso Sus scrofa domesticus
                  
                  purani za pitanje
               
               
                  —
               
               
                  4 000 XU
                  900 BGU
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti pogoje skladiščenja in obstojnost pri peletiranju.
                           
                        
                              2.
                           
                           
                              Za uporabo v krmi, bogati z neškrobnimi polisaharidi (večinoma beta-glukani in arabinoksilani).
                           
                        
                              3.
                           
                           
                              Zaradi varnosti je treba pri ravnanju s pripravkom uporabljati zaščito za dihala, zaščitna očala in rokavice.
                           
                        
               
                  14. november 2023
               
            
         (1)  1 XU je količina encima, ki sprosti 1 mikromol reducirajočih sladkorjev (ekvivalenti ksiloze) iz ksilana ovsenih plev na minuto pri pH 4,8 in 50 °C.
      
         (2)  1 BGU je količina encima, ki sprosti 1 mikromol reducirajočih sladkorjev (ekvivalenti celobioze) iz ß-glukana ječmena na minuto pri pH 5,0 in 50 °C.
      
         (3)  Podrobnosti o analitskih metodah so na voljo na naslovu referenčnega laboratorija: http://irmm.jrc.ec.europa.eu/EURLs/EURL_feed_additives/Pages/index.aspx